REPUBLIKA HRVATSKA

VARAŽDINSKA ŽUPANIJA

GRAD VARAŽDIN

VII. OSNOVNA ŠKOLA VARAŽDIN

KLASA: 003-05/20-01-5

URBROJ: 2186-91/20-01-1

Varaždin, 04.03.2020.

Na temelju članka 34. Zakona o fiskalnoj odgovornosti („Narodne novine“ broj: 138/10.), članka 7. Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila („Narodne novine“ broj: 95/19.) i članka 72. Statuta VII. osnovne škole Varaždin (»Službeni vjesnik Grada Varaždina« broj: 2/19.) ravnateljica VII. osnovne škole Varaždin donosi:

**PROCEDURU**

**O SADRŽAJU I NAČUNU VOĐENJA EVIDENCIJE UGOVORA U**

**VII. OSNOVNOJ ŠKOLI VARAŽDIN**

Članak 1.

Ovom Procedurom o sadržaju i načinu vođenja evidencije ugovora (u daljnjem tekstu: Procedura) u VII. osnovnoj školi Varaždin (u daljnjem tekstu: Škola) propisuje se sadržaj i način vođenja evidencije ugovora koje je Škola zaključila s pravnim i fizičkim osobama u okviru poslova iz svog djelokruga rada.

Članak 2.

Škola vodi evidenciju ugovora iz članka 1. Ove Procedure na Obrascima evidencije sklopljenih ugovora s pravnim i/ili fizičkim osobama koje čine sastavni dio ove Procedure.

Evidencija ugovora vodi se za razdoblje jedne kalendarske godine, u elektroničkom obliku u tajništvu škole. Evidenciju ugovora vodi tajnik Škole.

Članak 3.

Evidencija ugovora sadrži slijedeće podatke:

1. Redni broj ugovora
2. Klasa i urudžbeni broj
3. Pravna i/ili fizička osoba s kojom je zaključen ugovor
4. Predmet ugovora
5. Datum sklapanja ugovora
6. Trajanje ugovora
7. Vrijednost ugovora

Članak 4.

Evidencije ugovora sukladno ovoj proceduri i ugovori na temelju kojih se vrši upis, čuvaju se sukladno odredbama o zaštiti arhivskoga i registraturnog gradiva.

Članak 5.

Preslike ugovora koje je Škola zaključila s pravnim i/ili fizičkim osobama, odnosno preslika evidencije ugovora dostavljaju se na znanje voditelju računovodstva u Školi.

Članak 6.

Ova Procedura stupa na snagu danom donošenja i biti će objavljena na oglasnoj ploči i na mrežnoj stranici Škole.

 Ravnateljica:

Ruža Levatić